Vrou verdrink wat glo van polisie weghardloop | Maroela Media
'n Vrou het Vrydagmiddag in die Umgenirivier verdrink– vermoedelik toe sy vir die polisie probeer weghardloop het.
Kyle van Reenen, woordvoerder van Crisis Medical en Marshall Security, het in 'n verklaring laat hoor hulle is omstreeks 12:30 na die toneel op die wal van die Umgenirivier naby die voëlpark ontbied weens 'n beweerde verdrinking.
"Volgens berigte was polisiebeamptes besig met gewone patrollies in dié omgewing toe hulle stilgehou en twee vroue ondervra het. Een van die vroue het gepoog om te vlug en in die rivier ingehardloop," het Van Reenen gesê.
Volgens Van Reenen het paramedici die vrou, vermoedelik in haar dertigs, met haar kop na onder op die rivierwal aangetref.
Lt. kol. Thulani Zwane, woordvoerder van die polisie, het bevestig dat 'n geregtelike ondersoek deur die polisie by Greenwood gedoen word nadat 'n vrou Vrydag by die Umgenirivier verdrink het.
Zwane het gesê dit is onduidelik presies wat gebeur het. "Ons weet in die stadium nie of die polisie haar gejaag het, of sy vanself gehardloop het, en of hulle haar probeer volg het nie. Die omstandighede word ondersoek."
War n tragedie. Na haar eie dood gevlug.
Iets rym nie en iewers is 'n slang in die gras en hoop die volle waarheid kom na vore. Hoekom sal jy vlug vir geen rede. Dalk was hier vrese vir iets anders by benadering.
Jy kan nie die langarm van die gereg ontvlug nie – tragies.
Slang in die gras? Eerder 'n vrou in die water.
Of op die wal.
Onderstebo? Is dit nie eerder kop na onder nie. Of op haar maag nie? Volgens my is onderstebo wat bo is )kop) nou onder en voete nou bo